Trei copii, doi fraţi gemeni în vârstă de 7 ani şi un altul de 11 ani, au ajuns de urgenţă la spital în comă alcoolică.
Originari din Harghita, ei au mers cu părinţii în vizită la cunoştinţe din Gura Humorului. Acolo, ar fi găsit o sticlă cu rachiu şi au băut din ea, fără știrea părinților, până li s-a făcut rău.
Iniţial. frații au fost duşi la spitalul din Gura Humorului, apoi au fost transferaţi la Spitalul de Urgenţe Suceava.
Autoritățile au deschis o anchetă pentru a stabili circumstanțele exacte ale incidentului și pentru a identifica eventualele neglijențe sau încălcări ale legii.